stanford-oval/wikipedia huggingface dataset:
אלפא רומיאו ג'ולייטה (1954)

| --- | --- |

Alfa Romeo Giulietta, ספרינט
 מאפיינים כלליים
 נקרא גם:  Alfa Romeo Giulietta (750/101)
 יצרן:  אלפא רומיאו
 שנות ייצור:  1954–1966
 יחידות שיוצרו:  כ-136,000
 הרכבה:  איטליה איטליה
 מודל אחריו:  אלפא רומיאו ג'וליה
 מרכב:  Front-engine, rear-wheel-drive layout (אנ')
 אורך:  4,033 מ"מ (סדאן)  3,980 מ"מ (ספרינט)  3,900 מ"מ (ספיידר)
 רוחב:  1,555 מ"מ (סדאן)  1,535 מ"מ (ספרינט)  1,580 מ"מ (ספיידר)
 גובה:  1,405 מ"מ (סדאן)  1,320 מ"מ (ספרינט)  1,335 מ"מ (ספיידר)
 משקל:  915 ק"ג (סדאן)  880 ק"ג (ספרינט)  860 ק"ג (ספיידר)  770 ק"ג (דגם "SZ")
 בסיס גלגלים:  2,380 מ"מ (דגמי סדאן וספרינט)  2,250 מ"מ (ספיידר)
 מפרט טכני
 מנוע:  מנוע אלפא רומיאו מסוג "Alfa Romeo Twin Cam engine" (אנ') 4 צילינדרים, 1,290 סמ"ק המפיק 53 כ"ס, ב-5,500 סל"ד, יחס דחיסה 7.5:1 (יוצר בין השנים 1955-1961, הורכב בדגם סדאן, 4 דלתות)  4 צילינדרים, 1,290 סמ"ק המפיק 62 כ"ס, ב-6,000 סל"ד, יחס דחיסה 7.5:1 (יוצר בין השנים 1961-1963, הורכב בדגם סדאן, 4 דלתות)  4 צילינדרים, 1,290 סמ"ק המפיק 65 כ"ס, ב-6,100 סל"ד, יחס דחיסה 7.4:1 (יוצר בין השנים 1957-1961, הורכב בדגם "Giulietta T.I")  4 צילינדרים, 1,290 סמ"ק המפיק 74 כ"ס, ב-6,200 סל"ד, יחס דחיסה 7.4:1 (יוצר בין השנים 1961-1964, הורכב בדגם "Giulietta T.I")  4 צילינדרים, 1,290 סמ"ק המפיק 80 כ"ס ב-6,300 סל"ד, יחס דחיסה 8.5:1 (יוצר בין השנים 1954-1962, הורכב בדגם ג'ולייטה ספרינט)  4 צילינדרים, 1,290 סמ"ק המפיק 90 כ"ס ב-6,500 סל"ד, יחס דחיסה 9.5:1 (יוצר בין השנים 1956-1962, הורכב בדגם "Giulietta Sprint Veloce")  4 צילינדרים, 1,290 סמ"ק המפיק 100 כ"ס ב-6,500 סל"ד, יחס דחיסה 9.7:1 (יוצר בין השנים 1957-1962, הורכב בדגם "Giulietta Sprin Speciale" ודגם "Giulietta Sprint Zagato")
 הילוכים:  תמסורת ידנית - 4 מהירויות  תמסורת ידנית - 5 מהירויות (דגם SS ודגם SZ)
 מהירות מרבית:  140 קמ"ש (דגם "Giulietta Berlina" (סדאן)  155 קמ"ש (דגם "Giulietta T.I")  165 קמ"ש (דגם "Giulietta Sprint")  185 קמ"ש (דגם "Giulietta Sprint Veloce")  193 קמ"ש (דגם "Giulietta Sprint Speciale")
 מעצב:  "Franco Scaglione" (אנ') וחברת "Gruppo Bertone" (אנ') (דגמי "ספרינט" ו-"ספרינט ספציאלה")  פינינפארינה (דגמי "ספרינט")  "Ercole Spada" (אנ') וחברת "Zagato" (אנ') (דגם "SZ")
אלפא רומיאו ג'ולייטה (1954) (באיטלקית: Alfa Romeo Giulietta (1954)) היא מכונית משפחתית תוצרת יצרנית הרכב האיטלקית אלפא רומיאו אשר יוצרה באיטליה בין השנים 1954–1966.
תצורות "אלפא רומיאו ג'ולייטה (1954)"

4 דלתות - סדאן.
2 דלתות - רודסטר (ספיידר).
2 דלתות קופה (2 נוסעים) (ספרינט).
2 דלתות קופה (2+2 נוסעים) (ספרינט).
תצורות "אלפא רומיאו ג'ולייטה (1954)" > דגמים

"Giulietta Berlina" (סדאן).
"Giulietta T.I".
"Giulietta Sprint".
"Giulietta Sprint Veloce".
"Giulietta Sprint Speciale".
אלפא רומיאו ג'ולייטה (1954)

יוצרו כ-136,000 יחידות.
בין השנים 1955-160 יוצרו 56,500 יחידות.
בין השנים 1959-1964 יוצרו 79,000 יחידות.
מנוע בנזין.
מנוע קדמי.
מנוע הנעה אחורית.
"אלפא רומיאו ג'ולייטה ספיידר" הוצגה בתערוכת הרכב של פריז בשנת 1955.
תמונות

"אלפא רומיאו ג'ולייטה", 4 דלתות
"אלפא רומיאו ג'ולייטה" שנת 1960, 4 דלתות
"אלפא רומיאו ג'ולייטה" שנת 1960, 4 דלתות
"אלפא רומיאו ג'ולייטה" שנת 1960 - מבט לתא הנהג
"אלפא רומיאו ג'ולייטה", שנת 1962, דגם "Sprint 1600"
"אלפא רומיאו ג'ולייטה" דגם "Sprint"
"אלפא רומיאו ג'ולייטה" דגם "Spider", שנת 1956
"אלפא רומיאו ג'ולייטה" דגם "Spider"
"אלפא רומיאו ג'ולייטה", שנת 1962, דגם "Spider" - מבט לתא הנהג ולוח מחוונים
ראו גם

אלפא רומיאו
אלפא רומיאו GTA
אלפא רומיאו ג'ולייטה (1977)
הערות שוליים

↑  "אלפא רומיאו ג'ולייטה" ו"ג'וליה" (1954-1965) - עיצוב auto.howstuffworks.com/1954-1965-alfa-romeo-giulietta-giulia1
↑  "אלפא רומיאו ג'ולייטה" berlinaregister.
↑  "אלפא רומיאו ג'ולייטה  ספיידר" שנת 1955 supercars.net/blog/1955-alfa-romeo-giulietta-spider
↑  "אלפא רומיאו ג'ולייטה ספיידר" web.archive.org/web
↑  "אלפא רומיאו ג'ולייטה ספרינט" archive.org/web/20100127192733
אקנבה

יפני מבצע אקנבה
אָקַנְבֵּה (ביפנית: あかんべえ; מבוטא: Akanbee), היא מחווה גופנית שמקורה ביפן המביע סרקזם אך גם משמשת להתגרות וללגלוג. המחווה נעשית על ידי כך שמישהו מושך למטה את העפעף התחתון כדי לחשוף את האדום שבעין כלפי מישהו, ולעיתים קרובות היא מלווה בכך שאותו אדם מוציא את לשונו החוצה. מחווה זו נחשבת למתגרה וללא בוגרת.
השימוש במונח הוזכר לראשונה על ידי המחבר היפני בן המאה ה-20 קטאי טיאמה, שבספרו "מורה כפרי" (田舎教師) שנכתב ב-1909, הבעת האקנבה נעשית על ידי התלמידים הגברים בסיפור. בסיפור זה נוצרת על ידי המחבר האטימולוגיה "עין אדומה" כביטוי של שחיתות וחוסר מוסר.
אקמאיזם

אקמאיזם (Acmeism; אקמֶה ביוונית: נקודת השיא, הפיסגה) הוא זרם בשירה הרוסית שניסה להשתחרר מזרם השירה הסימבוליסטית, ששלט תקופה ארוכה בשירה הרוסית בפרט ובשירה האירופית בכלל. מובילי זרם זה, ובהם המשורר ניקולאי גומיליוב, רעייתו המשוררת אנה אחמטובה והמשורר היהודי אוסיפ מנדלשטם, ראו בסימבוליזם מיסטיקה וערפול-יתר.
שירה זו התאפיינה בדיבור ישיר ומאופק, תוך שימת דגש על מילה בודדת. מאחר שסגנון זה ביטא, בראש ובראשונה, את תחושותיו של המשורר כאדם יחיד ואף בודד, נאסר השימוש בה לאחר מהפכת אוקטובר שחוללו הקומוניסטים (שביקשו להדגיש את הכלל והקולקטיב).
אקמאיזם כסגנון שירה השפיע רבות על שירתן של משוררות עבריות כגון רחל בלובשטיין (רחל) ולאה גולדברג.
ארמון וסילייב

| --- | --- |

 מידע כללי
 סוג:  מכלול ארמונות 
 מיקום:  ויריצה 
 מדינה:  רוסיה 
 הקמה ובנייה
 תקופת הבנייה:  ?–2006
 תאריך פתיחה רשמי:  2006 
 סגנון אדריכלי:  נאו-היסטוריצזם, בארוק רוסי 
 מידות
 שטח:  400 מ"ר 
 קואורדינטות:  59°23′06″N 30°17′06″E﻿ / ﻿59.385°N 30.285°E﻿ / 59.385; 30.285
 he
 
ארמון וסילייב (ברוסית: Васи́льевский дворе́ц; נקרא גם "בית וסילייב", "אחוזת האחים וסילייב") בכפר ויריצה, בגדה השמאלית של נהר אורדז' (במחוז לנינגרד) הוא העתק של ארמון יקטרינה הגדולה בפושקין.
מטרה ותיאור

האחוזה נבנתה בשנים 2005–2006 על פי פרויקט של האדריכל הפטרבורגי איגור ניקולאייביץ' גרמיצקי (1939–2015) ונועד לתפקידים ייצוגיים: קבלת פנים של אורחים בכירים. הפריסה והתפאורה נועדו להרשים את המבקרים בהיקפי הארכיטקטורה, גובה האולמות (גובה התקרה באולם הגדול הוא 14 מטר), חגיגיות גרם מדרגותה שיש והקישוט המרהיב של התקרה, העמודים והקירות. לקישוט נעשה שימוש בחומרים טבעיים בלבד ורק טכנולוגיות ישנות. זהו ארמון השיש הראשון באמת בסנקט פטרבורג.
שטח רצפות השיש בפסיפס הוא יותר מ-600 מ"ר. עמודים, קמינים ופילסטרים באולם, מבואה, קירות בקומת הקרקע, גרם מדרגות ופסלים נעשו על ידי מיטב אמני איטליה ורוסיה לעבודות שיש. הקומה השנייה מיוצרת בצורת גלריות פתוחות וממסגרות אולם סגלגל בן שני חדרים שיוצרת חלל חזותי גדול. הגלריה המרכזית מעוטרת באבירי ענק משיש בגובה חמישה מטרים.
במתחם הארמון יש קפלה, כמו בארמון יקטרינה הגדולה.
האחוזה ממוקמת על מגרש בגודל 400 מ"ר ובו פארק עם מזרקות, פסלי שיש, תותחים וסירת קיץ. מול הארמון מוצב עמוד עם קומפוזיציה: המלאך השומר תומך בידו הימנית בקיסר רוסיה האחרון, ניקולאי השני, כשבידו השמאלית צלב.
בעלים

על פי מסמכים רשמיים, שטח האדמה הזה (מספר קדסטרלי: 47:23:0604001:302) בשטח של 41,000 מ"ר שייך לחברת היזמות הבינלאומית Litvina Limited ונועדה להכיל מרכז בריאות.
על פי נתונים לא רשמיים שמגובים בעיקר בדיווחי צהובונים, הלקוח הבלתי רשמי של הפרויקט ובעל הארמון הוא איש העסקים הפטרבורגי סרגיי וסילייביץ' וסילייב (יליד 05.12.1955), בעלים משותף של מסוף הנפט הפטרבורגי (PNT), האמצעי בשלושת האחים וסילייב, ילידי הכפר ויריצה (בו ממוקם הארמון), ששלטו בשוק המכוניות של סנקט פטרבורג, מאז שנות התשעים. ראשי התיבות של הבעלים - "SVV" - מעוטרים מעל הכניסה הראשית לאחוזה.
בוויריצה האחים וסילייב מימנו את שחזור כנסיית קאזאן ומספר אנדרטאות היסטוריות אחרות.
ראו גם

אחוזת מילובקה
המעון בכף אידוקופאס
מילרהוף
ארמון יקטרינה
הערות שוליים

↑  Дворец братьев Васильнвых в посёлке Вырица Ленинградской области // «Liveinternet.ru», 24.09.2017.
↑  Полунин А. Богатые русские пожелали жить во дворцах // «Свободная пресса», 13.10.2009.
↑  Публичная кадастровая карта Вырицы
↑  Востроилова Т. и др. Дворцовая тайна братьев Васильевых // «Fontanka.ru», 16.05.2006.
↑  Совладелец нефтяного терминала в Петербурге распродает коллекцию эксклюзивных автомобилей // «Деловой Петербург», 14.03.2011.
אנטוניו סולר

| --- | --- |
 לידה:  1729 אולוט, ספרד 
 פטירה:  20 בדצמבר 1783 (בגיל 54 בערך) אל אסקוריאל, סן לורנסו דה אל אסקוריאל, ספרד 
 שם לידה:  Antonio Francisco Javier José Soler Ramos,
 מוקד פעילות:  ספרד 
 תקופת הפעילות:  מ-1756 
 מקום לימודים:  סנטה מריה דה מונטסראט 
 זרם:  התקופה הקלאסית 
 סוגה:  מוזיקה קלאסית 
 שפה מועדפת:  קטלאנית, ספרדית, לטינית 
 כלי נגינה:  צ'מבלו, עוגב 
 
אנטוניו פרנסיסקו חווייר חוסה סולר ראמוס (בספרדית: Antonio Francisco Javier José Soler Ramos, הנודע על פי רוב בשם פאדרה (האב) אנטוניו סולר, בקטלאנית: Antoni Soler i Ramos או Pare Soler, הוטבל ב-3 בדצמבר 1729 – 20 בדצמבר 1783) היה מלחין ספרדי, נזיר הירונימי, שיצירותיו הקיפו את שלהי תקופת הבארוק וראשית התקופה הקלאסית. הוא ידוע בעיקר בסונאטות שלו לכלי מקלדת, המהוות תרומה חשובה לרפרטואר הצ'מבלו, הפורטה-פיאנו והעוגב.
ביוגרפיה > ילדות ונעורים

סולר נולד ב-1729 באולוט בפרובינציה הקאטאלנית ז'ירונה. את שיעורי המוזיקה הראשונים קיבל מאביו, מרטין סולר, שניגן בתזמורת הצבאית של הגדוד "נומנסיה". בשנת 1736 החל את לימודיו בל'אסקולניה, בית ספר למקהלת נערים, של מנזר מונסראט, שם למד בין השאר נגינה בעוגב. מוריו במונסראט היו האב בניטו אסטווה ונגן העוגב בניטו ואלס שלימדו אותו סולפג'יו ואחר כך נגינה בעוגב והלחנה.
עיקר הרפרטואר לעוגב בבית הספר כלל יצירות של חואן קבנייאס, של האח מיגל לופס ושל חוסה אליאס.
ב-1744 התמנה לנגן עוגב בקתדרלה של לה סאו ד'אורז'ל ובמקביל לדיאקון זוטר. בשנים הבאות שירת כמנצח מקהלה בקאפלה בליידה ובאל אסקוריאל.
ביוגרפיה > חיי נזירות ויצירה

סולר התקבל למעמד הכמורה בגיל 23 ושגרת חייו ב-31 השנים הבאות, במסדר הירונימוס הסמוך לאל אסקוריאל, נשאה אופי פשוט ונזירי. ימיו בני 20 השעות היו מלאים בתפילה, הגות ועבודת אדמה - חיי פשטות נטולי קישוטים. אבל סביבתו המחמירה ונסיבות חייו נטולות הגיוון לא מנעו אותו מלכתוב יותר מ-500 יצירות מוזיקליות, בהן כ-150 סונאטות לכלי מקלדת, שרבות מהן, על פי הסברה, נכתבו כתווים לנגינה לתלמידו הנסיך דון גבריאל, בנו של המלך קרלוס השלישי. חיבורים אחרים הם שירים כפריים לחג המולדומוזיקה לכנסייה הקתולית, כולל מיסות. סולר מת במנזר סן לורנסו דה אל אסקוריאל במדריד. לא ידוע על קיום דיוקנאות שלו.
ביוגרפיה > יצירותיו

יצירותיו המהוללות ביותר של האב סולר הן הסונאטות שלו לכלי מקלדת, שמשתוות לאלה של דומניקו סקרלטי (שסולר היה אולי תלמידו). עם זאת, יצירותיו של סולר מגוונות יותר מבחינה צורנית מאלה של סקרלטי, וכמה מהן כתובות בשלושה או ארבעה פרקים, לעומת יצירותיו של סקרלטי, הכתובות בפרק או שניים. הסונאטות של סולר קוטלגו בראשית המאה ה-20 בידי סמואל רוביו, כך שכולן נושאות מספרי "R".
סולר חיבר גם קונצ'רטי, חמישיות לעוגב וכלי מיתר, מוטטים, מיסות ויצירות לעוגב סולו. כמו כן כתב מסה בשם Llave de la modulación ("המפתח למודולציה") בשנת 1762.
"שישה קונצ'רטי לשני עוגבים" של סולר עדיין מקובלים מאוד ברפרטואר וזכו להקלטות רבות. מחול פנדנגו ברה מינור לצ'מבלו סולו, יצירה וירטואוזית המתבססת, כמקובל, על בס בן שני תווים, זכה ליותר ביצועים מכל יצירה אחרת שלו. עם זאת, כמה מוזיקולוגים הטילו ספק בכך שסולר הוא אכן מחבר היצירה.
ספרים

Memoria sepulcral ספר זיכרונות
הערות שוליים

↑  על שהותו ותפקידו של סולר בליידה קיימים ויכוחים בין המומחים. לא נשאר תיעוד כלשהו על היותו מנהל מקהלה בקתדרלה בליידה, תפקיד שצוין בזיכרונותיו של סולר; לפי סמואל רוביו הוא פעל בקתדרלת אורחל, שבה אחרי 1744 פעל הבישוף סבסטיאן דה ויקטוריה, המצוין בזיכרונותיו של סולר. החוקר חוסה סרה מצא כי בכתב היד של יצירתו הראשונה של סולר נכתב  שנוצרה בליידה, אך עדיין לא יודעים אם המלחין עבד בקדדרלת ליידה עצמה או בסביבה
↑  edited as Siete villancicos de navidad Instituto de Musica Religiosa de la Excma. Diputacion Provincial, Cuenca [Spain]1979
| --- | --- |
בקרת זהויות :  NLI: 987007280643605171  PLWABN: 9810688511805606  BNE: XX1050618  BnF: cb13899904v (data)  CANTIC: a10234573  GND: 119143550  ICCU: LO1V146595  ISNI: 0000 0001 0906 2038  LCCN: n81119126  MusicBrainz: bc94f2e1-e6e8-4fce-a767-8c98e910fa3a  NDL: 00899743  NKC: ola2002153297  NLA: 35929001  NTA: 071299068  SNAC: w6ht2z4w  SUDOC: 069080542  Trove: 1150199  VcBA: 495/157372  VIAF: 59270893   WorldCat (עם VIAF): 59270893
אנונימוס (קבוצה)

| --- | --- |
הסמל המזוהה עם אנונימוס. ה"חליפה ללא ראש" מסמלת ארגון ללא הנהגה ואנונימיות.
אלמונים המופיעים בציבור כחברי אנונימוס, לבושים במסכות פרצופו של גאי פוקס, המפורסם מסדרת הקומיקס והסרט ונדטה.
 
 דגל אנונימוס
 פעילות:  אקטיביזם אינטרנטי,האקטיביזם,  טרול אינטרנט, ויג'ילנטיות אינטרנטית, לעיתים הפגנות  רחוב .
 מייסדים:  El h 
 תקופת הפעילות:  2003–2004–הווה
 
אנונימוס (באנגלית: Anonymous) היא תנועה אינטרנטית שהחלה בשנת 2003 בפורום התמונות 4chan. התנועה מהווה קהילה הפועלת באופן אנרכיסטי, מתקיימת ברשת ומחוצה לה ופועלת כישות בעלת אינטליגנציה משותפת אחת.
המושג 'אנונימוס' משמש גם כשם כולל לחברים בתת-תרבויות אינטרנט שונות, הפועלים בסביבה בה זהותם האמיתית איננה ידועה. מקור השם "אנונימוס" בשם המשתמש "Anonymous" שהופיע באתר 4chan.
בתחילת דרכו, אומץ הקונספט של אנונימוס על ידי קהילה של גולשי אינטרנט, אשר היו פועלים, אומנם באנונימיות, אך באופן מתואם ביניהם, לעבר מטרה מוסכמת באופן כללי למדי, ובעיקר למטרות הבידור האישי שלהם. הפעילויות כללו בעיקר מתיחות אינטרנטיות שונות כמו השתתפות המונית ומתואמת במשחקי מחשב ובקהילות "סקנד לייף" מתוך מטרה לחבל במשחק ("להטריל" אותו). החל משנת 2008, חלקים מקהילת הגולשים אשר מזוהה עם אנונימוס החלו באופן גובר לקשר את עצמם לפעילות של האקטיביזם משותף בינלאומי, באמצעות התמיכה בהפגנות ובפעילויות נוספות שמטרתן היא לקדם חופש ברשת האינטרנט וחופש דיבור. פעולות המזוהות עם "אנונימוס" נעשות על ידי פרטים שאינם מגלים את זהותם האמיתית, ואשר בוחרים לייחס לפעולות שעשו ולעצמם את שם הקבוצה (מבלי שהחברות בקבוצה תוענק להם על ידי גורם ספציפי כלשהו).
אף על פי שלא ניתן לקשר את חברי הקבוצה לישות אינטרנטית אחת, קיימים אתרים רבים המזוהים במיוחד עם קבוצת אנונימוס. מבין אלו ניתן למנות פורומים של תמונות כמו 4chan, פוטובה, דפי הויקי המקושרים אליהם, אנציקלופדיה דרמטיקה ופורומים נוספים. לאחר שבשנת 2008 חברי אנונימוס לקחו אחריות לסדרה של הפגנות שנויות במחלוקת[דרוש מקור], והתקפות מניעת שירות מבוזרות (DDoS)[דרוש מקור], אשר זכו לסיקור תקשורתי נרחב, עלה מספר הפעולות המשויכות לחברי הקבוצה[דרוש מקור]. בהתחשב ביכולותיה של הקבוצה, אנונימוס הוערכה על ידי CNN להיות אחת מבין שלושת היורשים העיקריים לאתר ויקיליקס[דרושה הבהרה]. בשנת 2012, קבוצת ההאקרים אנונימוס הפילה את אתר משרד המשפטים של ארצות הברית, אתר הבולשת הפדרלית (FBI) והאתרים של חברות בידור ומוזיקה שונות כגון חברת יוניברסל מיוזיק, וזאת במחאה על סגירת אתר ההורדות Megaupload וצעדי הממשל האמריקאי כנגד אתרים פיראטיים[דרוש מקור].
כיום, בשל האנונימיות, הגדרה של שייכות לקבוצה זו מתקיימת כל עוד אתה מזדהה בתור חבר בארגון.
נוסף על כך, אין כל הוכחה חד משמעית שהקבוצה בעלת ניהול מרכזי כולשהו או בעלת היררכיה מרכזית ומאורגנת, למעשה ככל הנראה ההפך הוא הנכון. לאור העובדה שבין המבצעים אשר הוכרזו במרוצת השנים על ידי ארגון זה נמצאו סתירות אידאולוגיות ואתרים "רשמיים" שונים בעלי מידע סותר על מבצעים ופעולות, ניתן להניח שמדובר בקבוצת שונות אשר משייכות עצמן לארגון על מנת לתמוך באג'נדות שלהן.
היסטוריה

לפי טענותיו של שדרן הרדיו האל טרנר, במהלך החודשים דצמבר 2006 וינואר 2007 אלמונים אשר זיהו עצמם בשם "אנונימוס" הפילו את אתר האינטרנט שלו, והדבר גרם לו לעלויות בסך אלפי דולרים בתשלום על רוחב פס. בתגובה לכך, טרנר תבע את האתרים 4chan, 7chan, eBaum's World וכמו כן אתרים נוספים, בטענות של הפרת זכויות יוצרים. עם זאת, טרנר התקשה לקבל ולענות למכתבים שנשלחו אליו מבית המשפט בנושא, מה שגרם לתביעה להתבטל בסופו של דבר.
ב-7 בדצמבר 2007, העיתון Toronto Sun הקנדי פרסם דיווח לגבי מעצרו של חשוד בן 53 בשם כריס פורקנד, בגין האשמות לגבי פיתוי ילדים מתחת לגיל 14, הזמנה למגע מיני, ניסיון לחשוף את עצמו, החזקת נשק מסוכן, ונשיאת נשק מוסתר. הדיווח סיפר כי עוד לפני תחילת החקירות במשטרה, היה פורקנד נתון למעקב של "קבוצת וירטואלית של ויג'ילנטים אשר שואפת לחשוף את זהותם של כל אלו אשר מביעים עניין מיני בילדים". דיווח באותו נושא מטעם רשת הטלוויזיה הקנדית Global TV זיהה את הקבוצה האחראית למעצר כ"קבוצת ויג'ילנטים הפועלת ברשת האינטרנט, אשר מכנה את עצמה אנונימוס". לפי הדיווח, חברי הקבוצה הם אלו שפנו למשטרה, לאחר שפורקנד הציג בפני חלק מהם "תמונה דוחה של עצמו". הדיווח הוסיף וציין כי זו הפעם הראשונה בה אדם נעצר בחשד לפעילות פדופילית באינטרנט תודות לאכיפת חוק אזרחית ברשת האינטרנט.
25 בפברואר 2022 במהלך הפלישה הרוסית לאוקראינה, קבוצת ההאקרים "אנונימוס" הכריזה על מלחמת סייבר נגד ממשלת רוסיה ולקחה אחריות על הפלת ערוץ תעמולה ממשלתי רוסי
היסטוריה > המאבק בכנסיית הסיינטולוגיה

קבוצת אנונימוס זכתה לפרסום בקנה מידה עולמי לאור מאבקה בכנסיית הסיינטולוגיה. ב-14 בינואר 2008, אלמונים שטענו כי הם פועלים בשם אנונימוס הכריזו על כוונותיהם בנושא, באמצעות סרטון וידאו שהועלה לאתר YouTube תחת השם "מסר לסיינטולוגיה", יחד עם הודעה לעיתונות בדבר "מלחמה בסיינטולוגיה". המאבק כוון כנגד הן הכנסייה הסיינטולוגית, והן כנגד המרכז לטכנולוגיות דת (RTC) – מוסד ללא כוונת רווח שהוקם על ידי הכנסייה הסיינטולוגית במטרה להגן על זכויות היוצרים של כת הסיינטולוגיה. בהצהרה לתקשורת נאמר כי המאבק כנגד הכנסייה הסיינטולוגית יימשך כדי להגן על חופש הדיבור, וכדי לסיים את מה שהוגדר על ידי הקבוצה כניצול הכספי של חברי הכנסייה. תוך מספר ימים בוצעו התקפות תוך שימוש ב-Low Orbit Ion Cannon.
ב-2 בפברואר 2008, כ-150 איש נאספו מחוץ למרכז הכנסייה הסיינטולוגית באורלנדו, פלורידה, כדי למחות כנגד ההתנהלות של הארגון. ב-10 בפברואר 2008, נערכה הפגנה גדולה משמעותית מהקודמת, ובה השתתפו במצטבר כ-7,000 איש, שהתפרשו על פני 93 ערים שונות ברחבי העולם. רבים מהמפגינים עטו מסכות של 'V', הדמות הראשית מסדרת הקומיקס והסרט ונדטה (המבוססת על דמותו של גאי פוקס), או הסתירו את זהותם בדרכים אחרות, וזאת לאור החשש מפעולות תגמול אפשריות מצד הכנסייה הסיינטולוגית.
אנונימוס קיימו גל הפגנות שני כחודש לאחר הראשון, ב-15 במרץ 2008, בערים שונות ברחבי העולם, לרבות בוסטון, דאלאס, שיקגו, לוס אנג'לס, לונדון, פריז, ונקובר, טורונטו, ברלין ודבלין. בהפגנות אלה השתתפו כמות זהה של מפגינים בדומה לגל ההפגנות הראשון - בין 7,000 ל-8,000 מפגינים. ההפגנות נמשכו, בין היתר תוך ניצול הסיקור התקשורתי של אירועים כגון הפרמיירה של הסרט בכיכובו של טום קרוז (הפעיל בכת הסיינטולוגיה), "מבצע ואלקירי", כאשר בחירת מקום האירוע על ידי מארגניו הושפעה מהצפי להפגנות, ואף נעשתה באופן חלקי כך שתצמצם את החשיפה אליהן.
היסטוריה > פעילות מחאה

באפריל 2009, הנתבעים במשפט שנוהל כנגד אתר The Pirate Bay נמצאו אשמים בכך שאפשרו הפרה נרחבת של זכויות יוצרים באופן שיטתי ומאורגן. חברי אנונימוס הגיבו לתוצאות המשפט באמצעות התקפות מניעת שירות כנגד הפדרציה לתקליטים וקלטות (IFPI), ארגון האחראי לשמירת זכויות יוצרים בתעשיית המוזיקה. כאשר מאוחר מכן נדחה הערעור שהגישו מייסדי האתר, אנונימוס תקפו שנית את אתר ה-IFPI, תוך שהם מכנים אותם 'פרזיטים'. ההצהרה שהוציאו אנונימוס אמרה: "אנו נמשיך לתקוף את אלו המאמצים לחיקם את הצנזורה. לא תוכלו להסתיר את דרכיכם המגוחכות לשלוט בנו".
ב-19 בינואר 2012, אתר Megaupload אשר סיפק שירותי שיתוף קבצים, נסגר על ידי מחלקת המשפטים של ארצות הברית וה- FBI. מהלך זה הוביל למה שחברי אנונימוס כינו "המתקפה הגדולה ביותר בהיסטוריה של הקבוצה". המתקפה הגיעה בתזמון לא נוח במיוחד עבור הממשל האמריקאי, בסמוך להפגנות שהתקיימו באותה עת כנגד הצעת החוק SOPA. נטען כי אתר האינטרנט של מחלקת המשפטים של ארצות הברית הופל כבר אחרי 70 דקות מהכרזת המתקפה. אף על פי שהמתקפות של אנונימוס זכו ככלל לתמיכה בציבור, היו שטענו שהשפעתן עלולה להיות דווקא הפוכה מהרצוי ומזיקה במאבק כנגד הצעת החוק SOPA. המתקפה כללה בין היתר שימוש בשיטות תקיפה חדשות ומתוחכמות, במסגרתן משתמשי אינטרנט שונים אשר לחצו על לינקים בחדרי צ'אט ובטוויטר השתתפו למעשה, אף ללא ידיעתם, בהתקפות מניעת שירות.
ב-6 באפריל 2013 פתחו פעילים מוסלמים וערבים שהזדהו כחלק מקבוצת אנונימוס, ביחד עם ארגוני האקרים פרו-פלסטיניים, במתקפת סייבר על אתרים ממשלתיים וציבוריים בישראל, זאת כמחאה מתוקשרת על מה שהגדירו ככיבוש, דיכוי והפרת זכויות אדם כלפי הפלסטינים במדינה, וכפעילות שמאל אקטיבי המזוהה עם הקבוצה. ההתקפה כונתה Opisrael# (-קיצור של operation israel - "מבצע ישראל"). ההתקפה כללה שימוש בעיקר במתקפת מניעת שרות מבוזרת, ובמקרים אחדים הושחתו אתרים והתוכן המוצג בהם הוחלף בתוכן שונה.
ממשלת ישראל הודיעה כי היא נתונה תחת מתקפה, אך רוב האתרים שהופלו על ידי הארגון חזרו לפעולה כעבור זמן קצר. חלק מאותם הפעילים הודיעו בכלי התקשורת שמטרתם "למחוק את ישראל מהאינטרנט". תוך כדי המתקפה על ישראל, האקרים ישראלים השיבו במתקפה ואף השתלטו על האתר שארגן את ההתקפות ושתלו בו מסרים פרו-ישראלים, וסרטונים בגנות האסלאם[דרוש מקור]. בנוסף, הותקפו אתרים במדינות ערב. דפוס דומה של פעולה ותגובה של ישראלים, אירע ב-7 באפריל 2014 ופעם נוספת באותו תאריך ב-2015.
ב-2015 הכריז הארגון מלחמה על דאעש בגלל רציחתם של אנשים רבים בידי דאעש.
ב-25 בפברואר 2022 אנשי הארגון הכריזו על מלחמת סייבר נגד הפדרציה הרוסית, כחלק מההתנגדות לפלישה הרוסית לאוקראינה.
ראו גם

ויקיליקס
האקטיביזם
טרור קיברנטי
הערות שוליים

↑  כריס לנדרס, Serious Business: Anonymous Takes On Scientology‏, Baltimore City Paper‏, 2 באפריל 2008 (באנגלית)
↑  ג'סיקה פרל וג'יימס קלארק, Internet Group Takes Action Against Scientology‏, City on a Hill Press‏, 21 בפברואר 2008 (באנגלית)
↑  Parmy Olson, We Are Anonymous, Random House, 2013-08-04, ISBN 978-1-4481-3615-5. (באנגלית)
↑  Harold C. "Hal" Turner v. 4chan.org‏, Justia‏, 27 ביולי 2007 (באנגלית)
↑  גאס קים, "?Internet Justice"‏, CanWest Global Communications‏, 8 בדצמבר 2007
↑  OPISRAEL 2020 המלצות התגוננות לאזרחים, באתר GOV.IL
↑  עודד ירון, גילי כהן, החלה מתקפת הסייבר המשולבת על ישראל, באתר הארץ, 6 באפריל 2013
↑  החזירו מלחמה: האקרים תומכי ישראל הפילו מאות אתרים פרו-פלסטינים - אנשים ומחשבים - פורטל חדשות היי-טק, מיחשוב, טלקום, טכנולוגיות, באתר אנשים ומחשבים - פורטל חדשות היי-טק, מיחשוב, טלקום, טכנולוגיות
↑  מיכל מרגלית ורן בוקר, ההאקרים תוקפים: מי שרד, מי נפל?, באתר ynet, 7 באפריל 2015
↑  אנונימוס במתקפה: 5,500 אנשי דאעש לא יכולים לצייץ, באתר ynet, 17 בנובמבר 2015
| --- | --- |
בקרת זהויות :  MusicBrainz: e678a836-ea47-4d43-abf9-d37fa0601e5d  NKC: xx0161884  VIAF: 289364614   WorldCat (עם VIAF): 289364614 
הפגנות של אנונימוס כנגד ההתנהלות של כנסיית הסיינטולוגיה. המפגינים טענו כי הכנסייה היא למעשה כת, וכי יש לשלול את הפטור ממס המוענק לה כמוסד דתי, שכן מדובר למעשה בתאגיד.
אנטוניו מקדייס

אנטוניו קית'פלן מקדייס (באנגלית: Antonio Keithflen McDyess; נולד ב-7 בספטמבר 1974 בקוויטמן, מיסיסיפי) הוא כדורסלן עבר אמריקאי ששיחק בעמדות הפאוור פורוורד והסנטר בליגת ה-NBA. גובהו של מקדייס 2.06 מטרים.
ביוגרפיה > קריירת משחק

מקדייס החל את קריירת הכדורסל שלו באוניברסיטת אלבמה ובשנת 1995 נבחר בדראפט במקום השני על ידי לוס אנג'לס קליפרס ונשלח בטרייד לדנוור נאגטס עוד לפני פתיחת העונה. יכולת הניתור וכוח ההטבעה של מקדייס אפשרו לו לרשום ממוצעים גבוהים של 17.9 נקודות ו-8.9 ריבאונדים למשחק ב-6 העונות הראשונות שלו ב-NBA. ב-1997, לפני שנתו השלישית בליגה, נשלח מקדייס בטרייד לפיניקס סאנס, שם רשם ממוצע של 15.1 נקודות ו-7.6 ריבאונדים למשחק. בעונה שלאחר מכן חזר מקדייס לדנוור נאגטס כשחתם בשורותיה על חוזה כשחקן חופשי. באולימפיאדת סידני בשנת 2000, היה מקדייס שותף לזכיית נבחרת ארצות הברית במדליית הזהב.
ביוגרפיה > הפציעה

בתחילת עונת 2001/02 סבל מקדייס מפציעה בברכו שדרשה ניתוח שבגללו אמור היה לסיים את העונה כבר בתחילתה. למרות הפציעה והניתוח, המשיך מקדייס לשחק, דבר שגרם לפציעה להתחדש מספר פעמים ומקדייס עבר ניתוחים נוספים בעונות הבאות. בינואר 2004 נשלח מקדייס בטרייד לניו יורק ניקס, בה שיחק במשך חצי עונה לפני שנשלח בחזרה לפיניקס.
ביוגרפיה > דטרויט פיסטונס

בקיץ 2004 הכריז מקדייס כי החלים וכי הוא כשיר למשחק, והוא הוחתם בגיל 30 בדטרויט פיסטונס, כגיבוי בעמדת הפאוור פורוורד לראשיד וולאס. הוא שיחק בעיקר מהספסל וסיפק מספרים צנועים יותר, כשעיקר תרומתו לקבוצה הייתה כשחקן שישי. בעונתו הראשונה בדטרויט רשם ממוצעים של 9.6 נקודות (ב-51.3% מהשדה, דורג 13 ב-NBA באותה עונה באחוזים מהשדה) ו-6.3 ריבאונדים ב-23 דקות משחק.
בעונת 2005/06, תחת אימונו של פליפ סונדרס, שיחק מקדייס רק 21 דקות למשחק, קלע 7.8 נקודות וליקט 5.3 ריבאונדים למשחק כשהוא קולע ב-50.9% מהשדה. בקיץ 2006, לאחר עזיבתו של בן וולאס, עלה מקדייס במשקל בעקבות עבודת משקולות רבה שעשה בקיץ, זאת כדי להתחזק ולהיות מסוגל לשחק יותר בעמדה 5 כמחליף לוולאס ולנאזר מוחמד. בתקופה זו התבסס משחק ההתקפה של מקדייס בעיקר על ג'אמפ-שוטים מחצי מרחק וזריקות בסיבוב, לעומת הכוח והאתלטיות שהפגין מתחת לסל שאפיינו את משחקו בעונותיו הראשונות.
ביוגרפיה > סן אנטוניו ספרס

מקדייס חתם בשנת 2009 בסן אנטוניו ספרס ושיחק בקבוצה במשך שנתיים עד קיץ 2011, בו הודיע על פרישה ממשחק.
הערות שוליים

↑  מקדייס מועבר בטרייד לפיניקס סאנס, 2 באוקטובר 1997
↑  מקדייס מחליט לחתום בדנוור נאגטס, 21 בינואר 1999
↑  מקדייס נפצע בברכו ונאלץ לעבור ניתוח, 18 באפריל 2003
↑  מקדייס נשלח בטרייד לפיניקס סאנס, 5 בינואר 2004
↑  מערכת וואלה! ספורט‏, פז'ה סטויאקוביץ' פורש מכדורסל, באתר וואלה, 19 בדצמבר 2001
| נבחרת ארצות הברית – האלופה האולימפית - סידני (2000) |
| --- | --- | --- |
|  1  •  2  •  3  •  4 סטיב סמית' •  5 ג'ייסון קיד •  6 אלן יוסטון •  7 אלונזו מורנינג •  8 טים הארדוויי •  9 וינס קרטר •  10 קווין גארנט •   11 וין בייקר •  12 ריי אלן • 13 אנטוניו מקדייס •  14 גארי פייטון • 15 שריף עבדור-רחים • מאמן: רודי טומג'נוביץ' |  1  •  2  •  3  •  4 סטיב סמית' •  5 ג'ייסון קיד •  6 אלן יוסטון •  7 אלונזו מורנינג •  8 טים הארדוויי •  9 וינס קרטר •  10 קווין גארנט •   11 וין בייקר •  12 ריי אלן • 13 אנטוניו מקדייס •  14 גארי פייטון • 15 שריף עבדור-רחים • מאמן: רודי טומג'נוביץ' | ארצות הברית |